
Cuvânt înainte 

Cu prilejul împlinirii a 150 de ani de la 
debutul literar al lui Mihai Eminescu, am dorit să 
sărbătorim acest triplu jubileu prin tipărirea unei 
crestomaţii de texte poetice eminesciene, mai 
puţin cunoscute publicului din zilele noastre. 

Amprenta auctorială a Luceafărului nu 
este nici aceea a ediţiei Maiorescu (1883), nici a 
ediţiilor canonice, acreditate de editorii consacraţi 
ai lui Eminescu. Poeziile sale, păstrate în tezaurul 
de manuscrise de la Academia Română, editate ici 
şi colo, nu conferă poetului postumitatea absolută 
şi nici reputaţia unei opere irevocabile. 

Aducerea în memoria fiecărei generaţii a 
cărţilor sale de poezii nu îi prejudiciază clasicitatea 
versurilor; dimpotrivă, îi actualizează 
modernitatea. De asemenea, fiecare reeditare a 
poeziilor marelui nostru poet este o împotrivire la 
adresa uitării dar şi o ofrandă dăruită geniului lui 
Eminescu. 

Prin temeritatea sa, ediţia de faţă îşi 
doreşte să fie un privilegiu pentru colecţionarii de 

carte rară şi nu un sacrilegiu sfidător , pângărind 
tihna eternă a celui omagiat. 

Cartea este, de asemenea, un gest de 
pietate şi de solemnitate, de îngenunchiere în faţa 
altarului mielului sacrificat, în care fiecare stih 
este o rană dar şi o tămăduire a traumelor prin 
care a trecut spiritul românesc. 

Versurile cuprinse în acest florilegiu au fost 
culese din manuscrisele lui Eminescu, printr-o 
selecţie necălăuzită de criterii editorialistice rigide, 
mai degrabă aleatoare, decât conformistă. 

Ele nu au marca perfecţiunii, fiindcă 
infailibilitatea gusturilor estetice în domeniul liric 
este, uneori, relativă, şovăielnică şi trecătoare. 

De asemenea, creaţiile poetice cuprinse în 
această ediţie bibliofilă nu au nici pe departe 
notorietatea capodoperelor recunoscute unanim 
de critica literară sau de publicul cititor, nu au - în 
sfârşit - desăvârşirea şi râvna de a fi pilduitoare 
dar, în pofida acestor NU-uri, sunt tot la fel de 
eminesciene, ca oricare dintre poeziile sale 
nepieritoare. 

în fiecare nestemată recuperată de pe 
şantierul de creaţie al Luceafărului se întrevede 
un juvaer împrăştiind lumină, a cărui fastuozitate 
estompează culcuşul de versuri înconjurătoare mai 
puţin reuşite. 

Dacă Eminescu însuşi ar fi alcătuit 
propriul său volum, probabil că, printre poeziile 
alese, ar fi fost incluse şi unele dintre cele aflate în 
manuscrise, la care poetul ţinea atât de mult. 

Răspândind rostiri de o sidefie frumuseţe, 
pe care poetul, ca un vrăjitor fermecat de 
frumuseţea lor, le înşiră în mii de mărgeiuşe 
colorate, pe o aţă subţire, pentru a păşi peste 
genunea acestei vieţi, iată doar câteva dintre 
splendorile acestor creaţii memorabile: 

"Lunecând pe ceruri, norii 
Negri-acopăr tot seninul. 

Se sting una după alta 
Şi icoana şi suspinul. 



înfăşat în întuneric, 

Eu nu văd, nu aud şoapte. 

Ah, mă simt atât de singur! 

Este noapte, noapte, noapte." 

"în viaţa mea un rai în asfinţire 
Se scuturau flori albe de migdal;" 

"O, Demiurg, solie când nu mi-ai scris în stele, 

De ce mi-ai dat ştiinţa nimicniciei mele? " 

"Să-mi razim a mea frunte de zidurile goale, 
Atinse de-umbra dulce a frumuseţii tale" 

în profunditatea lor serenisimă, poeziile 
lui Eminescu binecuvântează Calea Lactee, 
luminând bolta cerească a poeziei române. 

Dan Toma Dulciu 

RĂSAI ASUPRA MEA 

Revers-asupra mea lumină lină, 

O maică sfîntă pururea fecioară.... 

Ca-n visul meu ceresc de-odinioară, 
în umbra gînd urilor mele vină. 

Şi mii de limbi şi sute de popoară 
Te-au înălţat în glorie senină, 

O, dă-mi credinţa lor.. .cât de puţină 
Nu cred nimic şi asta mă doboră. 

Nici în amor nu cred şi nici în ură 
Şi sfîntă nu-mi mai e nici o idee, 

Pierdui avîntul ce-mi dădea tărie, 

A mele visuri toate se pierdură... 

Eşti prea mult înger, prea puţin femeie, 
De ce te stingi în gîndul meu.... Mărie ! 

GLOSSA 



Vreme trece, vreme vine 
Orişicum ai potrivi-o; 

După rău aşteaptă bine, 

După noapte, zori de zio; 
Precum toate sunt de-o seamă, 
Totul stă şi totul trece; 

Nu spera şi nu ai teamă 
Şi rămii senin şi rece. 

Multe trec pe dinainte, 

In auz se sună multe; 

Cine-ar ţine toate minte 
Şi ar sta să le asculte? ... 

Tu deoparte te ascunde, 
Regăsindu-te pe tine - 

Tremur apele din unde, 
Vreme trece, vreme vine. 

Toate umblă cu grăbire 
Pe-a lor valuri şi ocoluri, 
Adevăru-n neclintire 
N-are timp şi n-are goluri; 
Deci cu sunete de limbă 
Lumea nu o vei urni-o, 

Ale ei ea nu le schimbă 
Orişicum ai potrivi-o. 

Omul plinge şi se-ndeasă 
Cerşetor la preaînaltul. 
Parcă cerului' i pasă 
de e unul, de e altul; 
Timpul care bate-n stele 
Bate pulsul şi în tine: 

Iţi dă bune, iţi dă rele, 
După rău aşteaptă bine. 

In zadar un soare pare 
A peri în noaptea spumii. 

Tot atuncea el răsare 
Pe o altăfaţ-a lumii 
Şi de dincolo de mare 
O mulţime-am auzi-o 
Milogind cu nerăbdare 
După noapte zori de zio. 

Privitor ca la teatru 
In viaţă te socoate, 

Ale lumii cîte patru 
Păţti ca una sunt cu toate, 

Sunt actorii ce se ceartă 
Din bătrâni pe-aceeaşi dramă, 
E aceeaşi veche artă, 

Precum toate sunt de-o seamă. 

în zadar şi timpi şi stele 
Ne-a r părea lunecătoare, 

Sunt ca frunze toate cele 

Din copacul ce nu moare; 
Peste-un an revin în stoluri 
Paseri ce se-ntind să plece, 
între-a vieţii două poluri 
Totul stă şi totul trece. 

Nu spera, căci pentru tine 
Este grea a vieţii punte, 

Te-ar întrece orişicine, 

Chiar să fii cu stea înfrunte; 
Numai muzica din sfere, 
Izvorind de sus, te cheamă ... 
în păcate şi-n părere, 

Nu spera şi nu ai teamă. 

De te-ating, sa feri în lături, 
De hulesc, să taci din gură, 
Nu îndrepţi cu-a tale sfaturi 
Cele strâmbe din natură; 
Crează toţi ce vor să crează, 
Treacă falnic cine-o trece, 

Tu te-ndreaptă dup-o rază 
Şi rămii senin şi rece. 



Şi rămii senin şi rece, 

Nu spera şi nu ai teamă; 

Totul stă şi totul trece, 

Precum toate sunt de-o seamă; 
După noapte, zori de zio, 

După rău aşteaptă bine; 
Orişicum ai potrivi-o: 

Vreme trece, vreme vine. 

NU MĂ-NŢELEGI 

în ochii mei acuma nimic nu are preţ 
Ca taina ce ascunde a tale frumuseţi. 

Căci pentru care altă minune decât tine 
Mi-aş risipi o viaţă de cugetări senine 
Pe basme şi nimicuri, cuvinte cumpănind, 
în vorbe pieritoare ca-n lanţ să te cuprind, 

Şi în senin de stele durerile să-mi ferec 

Pân- nu s-o stinge umbra iar dulce-n întunerec? 



Şi azi când a mea minte, a farmecului roabă. 
Din orişice durere îţi face o podoabă. 

Şi când răsai nainte-mi ca marmura de clară 
Iar ochii tăi cei mândri scânteie în afară, 
încât de-ale lor raze nu pot pătrunde încă 
Ce-adânc trecut de gânduri e-n noaptea lor 
adâncă; 

Azi când a mea iubire e-atâta de curată, 

Ca aura de care tu eşti împresurată, 

Ca setea ursitoare ce-o au dupăolaltă 
Lumina de-ntunerec şi marmura de daltă. 

Când sufletu-mi atârnă plutind în ochii mei 
De un cutremur tainic al tinerei femei 
Şi vieţile-amânduror s-amestecă-n întreg, 

Când înţeles de tine, eu însumi mă-nţeleg. 

Să treacă înflorirea de-un vânt al recii ierne, 
Să-nceţi a fi icoana iubirii cei eterne, 

Cu marmura cea albă să nu te mai asameni. 

Să fii ca toată lumea frumoasă între oameni, 
Să-ncete-acea simţire ce te-au făcut o zeie, 

Să fii încântătoare dar numai o femeie, 
Ş-atunci să-mi zici: Privirea ce-atât ai adorat-o 
E încă tot senină, fermecătoare... lat-o!? 

E încă tot!... Avea-vei în ochii-mi acel preţ 
Ce azi ţi-l dă sfiala pierdutei mele vieţi? 

Voi fi supus duioasei, nemaisimţitei munci. 

C-o oaste de imagini să te iubesc ş-atunci ? 



Au nu ştii tu ce suntem? Copii nimicniciei, 
Nefericiri zvârlite în brazdele veciei, 

Ca repedea rotire a undelor albastre 
Gândirea noastră spuma zădărniciei noastre, 

Iar visuri şi iluzii, pe marginea uitării, 

Trec şi se pierd în zare ca paserile mării. 

Şi ce rămâne-n urmă în noi decât obscura 
Şi oarba suferinţă ce bântuie natura? 

Şi azi când am puterea ce-o are numai Domnul, 
Din haosul uitării s-alung pe-o clipă somnul. 

Pe schelea lumii noastre urâte şi-ntr-un chip, 

Cu vorbe-mpestriţate, zidite din nisip, 

Eu să zăresc o alta un rai, o primăvară. 

Şi-n codri plini de umbră lucire de izvoare 
Azi, când eşti prea mult înger şi prea puţin femeie 
Frumoasă cum nici Venus nu a putut să steie, 
în loc de-a fi un soare al astei lumi întregi. 

Tu îmi ucizi gândirea, căci nu mă înţelegi. 

CE ŞOPTEŞTI ATÂT DE TAINIC... 



Ce şopteşti atât de tainic, 
Tu, izvor de cânturi dulci? 
Repezind bălaia undă 
Floarea ţărmului o smulgi 



Şi o duci, o duci cu tine, 
Vâjâind încet pe prund; 
Ale tale unde floarea 
Cine ştii unde - o ascund? 



Astfel trece şi viaţa-mi. 

Dar o floare 'n valu-i nu e, 
Nici nu spun ca tine doru-mi 
Nimănuie, nimănuie. 

Ci eu trec tăcut ca moartea, 
Nu mă uit la vechii munţi; 
Scrisă-i soarta mea în creţii 
întristatei mele frunţi. 

Numai colo, unde teiul 
Lasă floarea-i la pământ, 

Eu încep să mişc din buze 
Şi trimit cuvinte 'n vânt. 

Vis nebun, deşarte vorbe ! 
Floarea cade, rece cântu-i 
Şi eu ştiu numai atâta 
C'aş dori odat' să mântui ! 

PIERDUT ÎN SUFERINŢA 



Pierdut în suferinţa nimicniciei mele, 

Ca frunza de pe apă, ca fulgerul în chaos, 
M'am închinat ca magul la soare şi la stele 
Să 'ngădue intrarea-mi în vecinicul repaos; 

Nimic să nu s'audă de umbra vieţii mele, 

Să trec ca o suflare, un sunet, o scânteie, 

Ca lacrima ce-o varsă zadarnic o femeie... 
Zadarnica mea minte de visuri e o schele. 

Căci ce-i poetu 'n lume şi astăzi ce-i poetul? 

La glasu-i singuratec s'asculte cine vrea. 
Necunoscut strecoară prin lume cu încetul 
Şi nimene nu 'ntreabă ce este sau era... 

O boabă e de spumă, un creţ de val, un nume, 
Ce timid se cutează în veacul cel de fier. 

Mai bine nici odată el n'arfifost pe lume 
Şi 'n loc să moară astăzi, mai bine murea ieri. 

CU GÂNDIRI Şl CU IMAGINI.... 



Cu gândiri şi cu imagini 
înnegrit-am multe pagini: 

Ş-ale cărţii, ş-ale vieţii. 

Chiar din zorii tinereţii. 

Nu urmaţi gândirii mele: 

ăci noianu-i de greşete, 
Urmărind prin întuneric 
Visul vieţii-mi cel himeric. 
Neavând învăţ şi normă, 

Fan tezia fără formă 
Rătăcit-a, vai! cu mersul: 
Negru-i gândul, şchiop e viersul. 
Şi idei, ce altfel împle. 

Ard înfrunte, bat sub tâmple: 

Eu le-am dat îmbrăcăminte 
Prea bogată, fără minte. 

Ele seamănă, hibride, 

Egiptenei piramide: 

Un mormânt de piatră în munte 
Cu icoanele cărunte, 

Şi de sfinxuri lungi alee, 

Monoliţi şi propilee, 

Fac să crezi că după poartă 
Zace o întreagă ţară moartă. 

Intri înăuntru, sui pe treaptă. 
Nici nu ştii ce te aşteaptă. 

Când acolo! sub o faclă 
Doarme-un singur rege-n raclă. 

Oricare cap îngust un geniu parş-şi, 
Cu versuri goale de cuprins să placă 
Şi, cum doreşte, zgomot mare facă. 
Cununi de lauri de la plebe ceară-şi; 

Ci muza mea cu sine se împacă. 

Eu am un singur, dar iubit tovarăş 
Şi lui închin a mele şiruri iarăşi. 
Cântarea mea, glorie săracă. 

Când dulci-i ochi pe linii or s-alerge 
Va cumpăni în iambi turnata limbă; 
Ici va mai pune, dincolo va şterge. 

Atuncea ea în lumea mea se plimbă, 

Cu-a gândurilor mele nava merge 
Şl al el suflet pe al meu şi-l schimbă. 

0,-ÎNŢELEPCIUNE, Al ARIPI DE CEARĂ... 

Ce mâni subţiri s-apucă de perdele 
Şi într-o parte timide le trag! 
în umbra dulce, după vechi zăbrele 
Suspină gură-n gură, drag cu drag. 
Luceşte luna printre mii de stele, 
Suspină vântu-n frunzele de fag, 

Se clatin codri mângâiaţi de vânt 
Lumini pe ape, neguri pe pământ. 
0,-nţelepciune, ai aripi de ceară! 

Ne-ai luat totfăr- să ne dai nimic. 

Puţin te-nalţi şi oarbă vii tu iară, 

Ce-au zis o vreme, altele deszic. 

Ai desfrunzit a visurilor vară 
Şi totuşi eu în ceruri te ridic: 

M-ai învăţat să nu mă-nchin la soarte, 
Căci orice-arfi ce ne aşteaptă moarte! 

Tu ai stins ochiul Greciei antice, 

Secat-ai braţul sculptorului grec, 

Oricât oceanu-ar vrea să se ridice 
Cu mii talazuri ce-nspumate trec, 

Nimic el nouă nu ne poate zice. 

Genunchiul, gândul eu la el nu-mi plec. 

Căci glasul tău urechea noastră-o schimbă: 
Pierdută-i a naturii sfântă limbă, 
în viaţa mea un rai în asfinţire 
Se scuturau flori albe de migdal; 

Un vis purtam în fiece gândire, 

Cum lacul poartă-o stea pe orice val; 

A zorilor suavă înflorire 
Se prelungea până-n amurgul pal, 
în văi de vis, în codri plini de cânturi. 
Atârnau arfe îngereşti pe vânturi. 

Şi tot ce codrul a gândit cu jale 
în umbra sa pătată de lumini. 

Ce spun: izvorul lunecând la vale, 

Ce spune culmea, lunca de arini. 

Ce spune noaptea cerurilor sale, 

Ce lunii spun luceferii senini 
Se adunau în râsul meu, în plânsu-mi. 

De mă uitam răpit pe mine însumi, 
în van cat întregimea vieţii mele 
Şi armonia dulcii tinereţi; 

Cu-a tale lumi, cu mii de mii de stele. 

O, cer, tu astăzi cifre mă înveţi; 

Putere oarbă le-aruncă pe ele, 

Lipseşte viaţa acestei vieţi; 

Ce-a fost frumos e azi numai părere 
Când nu mai crezi, să cânţi mai ai putere? 
Şi dacă nu-i nimic decât părere 
Tot ce suspină inimei amor, 

Istoria cu lungile ei ere 
Un vis au fost amar amăgitor; 

Tot ce-aspirarăm, toată-acea putere 
Ca re-a m robit-o falnicului dor 
Am cheltuit-o ca nişte nebuni 
Pe visuri, pe nimicuri, pe minciuni. 

Sunt nenţelese literele vremii 
Oricât ai adânci semnul lor şters? 

Suntem plecaţi sub greul anatemii 
De-a nu afla nimic în vecinie mers? 
Suntem numai spre-a da viaţă problemei, 
S-o dezlegăm nu-i chip în univers? 

Şi orice loc şi orice timp, oriunde, 

Aceleaşi vecinice-ntrebări ascunde? 



37 





STAU ÎN CERDACUL TĂU. 



Stau în cerdacul tău... Noaptea-i senină 
Deasupra-mi crengi de arbori se întind, 
Crengi mari înflori de umbră mă cuprind 
Şi vântul mişcă arborii-n grădină. 

Dar prin fereastra ta eu stau privind 
Cum tu te uiţi cu ochii în lumină. 

Ai obosit ; cu mâna ta cea fină 
în val de aur părul despletind. 

L-ai aruncat pe umeri de ninsoare. 
Desfaci visând pieptarul de la sân, 
încet te-ardici şi sufli-n lumânare... 

Deasupră-mi stele tremură prin ramuri 
în întuneric ochii mei rămân, 

Ş-alături luna bate trist în geamuri. 

DE PE OCHI RIDICI. 

De pe ochi ridici închisă 
Languroasa, lungă geană, 

Rai de fericiri promise 
Şi de tainică dojană. 

Şi-ţi pui degetul pe gură, 
Sfătuieşti şi ameninţi 
Şi îmi dai învăţătură 
Să ne facem mai cuminţi. 

Atunci braţul meu cuprinde 
Mlădiosul tău grumaz: 

„Mâni vom fi cum vei pretinde, 
Dar cum sunt mă lasă azi. " 

Astfel lupt cu-a ta mustrare 
Ceasuri, zile, săptămâni, 

Şi mereu a mea-ndreptare 
O amân de azi pe mâni. 

Prin tomuri prăfuite ce mesele-i încarcă, 

Edgar trece cu gândul prin veacuri ca-ntr-o barcă. 
Nimica nu opreşte a gândurilor grabă, 

Din când în când în cale-i pe sine se întreabă: 

La ce folos că timpul şi spaţiul străbate 
Şi ce folos că vecinie râvnind singurătate, 

El de nimic în lume viaţa-i n-o s-o lege, 
Că-nţelegând deşertu-i, problema-i n-o-nţelege... 



Ce caută talentu-i în şirele s-arate? 

Cum luna se iveşte sau văntu-n codru bate? 

Dar de-o va spune-aceasta sau dacă n-o va spune. 
Pădurile şi luna vor face-o de minune. 

Ba ele vor întrece de-a pururi pe-autori 
Ce-au spus aceste lucruri de zeci de mii de ori. 

O, capete pripite, în colbul trist al şcolii, 

Cetiţi în foliante ce roase sunt de molii 
Şi viaţa, frumuseţa, al patimei nesaţ 
Nu din viaţa însăşi din cărţi le învăţaţi, 
în capetele voastre, de semne multe sume, 

Din mii de mii de vorbe consist-a voastră lume. 
Ca o făclie stinsă de ce mereu să fumegi. 

De ce mereu aceleaşi gândiri să le tot rumegi 
Şi sarcina de gânduri s-o porţi ca pe un gheb, 
Astfel ades în taina durerii mă întreb... 

Nu aflu unde capul în lume să mi-l pun: 

Căci n-am avut tăria de-a fi nici rău, nici bun, 
Căci n-am avut metalul demonilor în vine, 

Nici pacinica răbdare a omului de bine, 

Căci n-am iubit nimica cu patimă şi jind 
Am fost un creier bolnav ş-o inimă de rând. 
Demult de vorbe goale nici voi să mai ascult. 
Nimic e pentru mine ce pentru lume-i mult. 

Ce este viitorul? Trecutul cel întors 
E şirul cel de patimi cel pururea retors. 

Am azvârlit în laturi greoaie, veche cărţi. 

Cari privesc viaţa din mii de mii de părţi 

Şi scrise în credinţa că lumea tot se schimbă 
Cu dezlegări ciudate şi cu frânturi de limbă. 
Nu-i foliant în lume din care să înveţi 
Ca viaţa preţ să aibă şi moartea s-aibă preţ... 
Şi de pe-o zi pe alta o târâi uniform 
Şi nici să pot de somnul pământului s-adorm. 
Pustie, sură, rece şi fără înţeles... 

Nu apăr adevărul, nu apăr un eres, 

Nu sunt la înălţime şi nu sunt dedesupt, 

Cu mine nu am luptă, cu lumea nu mă lupt 
Să-nving eu adevărul sau să-ntăresc minciuna, 
în cumpenele vremii sunt amândouă una. 

Să ţin numai la ceva oricât ar fi de mic... 

Dar nu ţin la nimica, căci nu mai cred nimic, 
în manta nepăsării mă-nfăşor dar şi tac 
Şi zilele vieţi-mi în şiruri le desfac. 

Iar visurilor mele le poruncesc să treacă 
Iar ele ochii-albaştri asupra mea şi-i pleacă. 
Cuprinse de amurgul cel fin al aurorii: 

Văpaia-n ochi unită-i cu farmecul palorii. 

Trec, pier în adâncimea iubirii ş-a genunii. 

Icoanele frumoase şi dulci a slăbiciunii 
Ca flori cu veştejite şi triste frumuseţi: 

Uitarea le usucă sărmanele vieţi... 

Ş-apoil? Ce-mi pasă!? Fost-a m în lume poate unic 
Ce fără să ştiu unde pe-a lumii valuri lunec? 
Mulţimea nu se naşte decât spre a muri... 

Ruşine-i al ei număr cu unul a spori? 

Ferice de aceia ce n-au mai fost să fie, 

Din leagănul cărora nu s-a durat sicrie, 

Nici în nisip vro urmă lăsar-a lor picioare 
Neatinşi de păsul lumii trecute, viitoare, 

De-a pururi pe atâţia câţi fură cu putinţă: 

Numele lor e nimeni, nimic a lor fiinţă. 

Ei dorm cum doarme-un haos pătruns de sine 
însuşi, 

Ca cel ce-n visu-i plânge, dar nu-şi aude plânsu-şi 
Ş-a doua zi nu ştie nimic de acel vis. 

Vai de acel ce ochii în lume i-a deschis! 

Blestem mişcării prime, al vieţii primul colţ. 
Deasupră-i se-ndoiră a cerurilor bolţi, 

Iar de atunci prin haos o muzică de sfere, 

A cărei haină-i farmec, cuprinsul e durere. 

O, genii, ce cu umbra pământul îl sfinţiţi 
Trecând atât de singuri prin secolii robiţi. 
Sunteţi ca acei medici miloşi şi blânzi în viaţă 
Ce parcă n-au alt bolnav decât pe cel de faţă. 
Oricui sunteţi prieteni, dar orişicui îi pare 
Că numai pentru dânsul aţi fost în lumea mare. 
în orice veac trăirăţi neîncetăţeniţi. 

Şi totuşi nici într-unul străini nu o să fiţi, 

Căci lamura vieţii aţi strâns-o cu-ngrijire 
Şi dându-i acea haină de neîmbătrânire, 

Oricât se schimbe lumea, de cade ori de creşte, 
în dreapta-vă oglindă de-a pururi se găseşte. 
Căci lumea pare numai a curge trecătoare. 
Toate sunt coji durerii celei nepieritoare, 

Pe când tot ce aleargă şi-n şiruri se aşterne 
Repaosă în raza gândirii cei eterne. 

Iar adevărul, ca şi păcatul mumii Eve, 

Defaţă-i pretutindeni şi pururea aieve. 

O, STINGĂ-SEA VIEŢII FACLĂ.... 



O, stingă-se a vieţii fumegătoare faclă. 

Să aflu căpătâiul cel mult dorit în raclă! 
N-aflai loc unde capul în lume să mi-l pun. 
Căci n-am avut tăria de-a fi nici rău, nici bun, 
Căci n-am avut metalul demonilor în vine, 
Nici pacinica răbdare a omului de bine, 

Căci n-am iubit nimica cu patimă şi jind... 

Un creier plin de visuri ş-o inimă de rând. 

De mult a lumii vorbe eu nu le mai ascult. 
Nimic e pentru mine ce pentru ea e mult. 
Viitorul un trecut e, pe care-l văd întors... 
Acelaşi şir de patimi s-a tors şi s-a retors 
De manile uscate a vremii-mbătrânite. 

Sunt limpezi pentru mine enigmele-ncâlcite: 
Nu-ntreb de ce în lume nu ne e dat de soarte 
Noroc fără durere, viaţă fără moarte. 

Am pus demult deoparte acele roase cărţi 
Ce spun c-a vieţii file au vecinie două părţi... 
Cu-a lor înţelepciune nimica nu se schimbă 
Cu dezlegări ciudate şi cu frânturi de limbă 
Ocupe-se copiii... Eu pun o întrebare 
Nu nouă, însă dreaptă... nu liberă, dar mare. 
Viaţa, moartea noastră noi le ţinem în mâni. 

Pe ele deopotrivă noi ne simţim stăpâni. 

O cupă cu otravă, un glonte, un pumnar 
Ne scapă deopotrivă de-o lume de amar. 

De ce ţin toţi la dânsa, oricât de neagră fie? 

Ea împlineşte oare în lume vo solie? 

E scop în viaţa noastră vun scop al mântuirii? 
Nu junghiem fiinţa pe-altarul omenirii? 

A gândului lucire, a inimei bătaie 
Ridică un grăunte din sarcina greoaie 
Mizeriei comune? Trăind cu moartea-n sân 
Pe altu-n astă lume îl doare mai puţin? 

O, eu nu cer norocul, dar cer să mă învăţ 
Ca viaţa-mi preţ să aibă şi moartea s-aibă preţ. 
Să nu zic despre mine ce omului s-a zis: 

Că-i visul unei umbre şi umbra unui vis. 

O, Demiurg, solie când nu mi-ai scris în stele, 

De ce mi-ai dat ştiinţa nimicniciei mele? 

De ce-n al vieţii mijloc, de gânduri negre-un stol 
Mă fac să simt în minte şi-n inimă un gol? 

De ce de pe vedere-mi tu vălul ai rărit. 

Să văd cum că în suflet nu am decât urât? 

Viaţa mea comună s-o târâi uniform 

Şi să nu pot de somnul pământului s-adorm? 

Zadarnică, pustie şi fără înţeles 

Viaţa-mi nu se leagă de-un rău sau de-un eres. 

Eu nu mă simt deasupra şi nu sunt dedesupt, 

Cu mine nu am luptă, cu lumea nu mă lupt 
Pentru-o minciună mare ori mare adevăr. 
Totuna mi-arfi mie, căci alta nu mai cer, 

Decât să fiu în dreapta ori stânga hotărât, 
S-omor şi eu pe altul sau să fiu omorât 
Şifăr- de nici un titlu în lume să mă-nser... 

Căci ce-i la urma urmei minciună, adevăr?... 

Să ţin numai la ceva... oricât ar fi de mic... 

Dar nu ţin la nimica, căci nu mai cred nimic 

APARI, SA DAI LUMINA. 



Apari să dai lumină a rcateior fereşti. 

Să văz în templu-i zâna cu farmece cereşti. 
Prin vremea trecătoare luceşte prea curat 
Un chip tăiat de daltă, de-a pururi adorat. 
Privi-te-voi cu ochii în lacrime fierbinţi... 

O, marmură, aibi milă de-a mele rugăminţi! 
îndură-te şi lasă privirea-mi s-o consol 
La alba strălucire a gâtului tău gol, 

La dulcea rotunzime a sânilor ce cresc, 

La noaptea cea adâncă din ochiul tău ceresc. 
Să văd că de privirea-mi tăcând te înfiori... 

O, marmură, aibi milă de ochii-mi rugători! 



Aş vrea cu-a mele lacrimi picioarele să-ţi scald, 
în dulcea-nfiorare a sufletului cald, 

Să mor pătruns de jalea amorului meu sfânt, 

Ca lebăda ce moare de propriul ei cânt, 

Să mor de-ntâia rază din ochii tăi cei reci... 

O, marmură, aibi milă de stingerea-mi pe veci! 
Ca iarna cea eternă a Nordului polar 
Se-ntinde amorţirea în sufletu-mi amar, 

Nimic nu luminează astei pustietăţi. 

Doar sloiurile par ca ruine de cetăţi. 

Plutind de asprul viscol al morţii cei de veci... 

Tu ramură-nflorită... pe visul meu te pleci! 

Din lumea de mizerii şi fără de-nţeles 
Cu ochii cei de gheaţă ai morţii m-am ales 
Şi totu-mi pare veşted, căzut şi uniform. 

Sunt însetat de somnul pământului s-adorm, 
încât numai de nume îmi pare că exist... 

Tu doar răsai c-un zâmbet în visul meu cel trist! 
Cu ochii tăi de înger mă mângâi şi mă minţi. 
Căci ei cuprind o lume de dulci făgăduinţi. 

De-a mor fără de margini, de scumpe fericiri. 
Cum nu se află-n lumea aceasta nicăiri. 

Căci este umbra blând-a iubirii cei de veci. 

Ce trece cu întreaga-i putere , pe când treci! 

Nici luna plutitoare, nici stelele din cer 
N-or să patru nză-n lumea trecutelor dureri, 

N-or să pătrunz-amarul pierdutei tinereţi, 

Măcar să am de-acuma o sută de vieţi. 

Căci sufletu-mi de-atuncea e-atât de-ntunecat... 
Doar ochii tăi de înger în visul meu străbat! 

Ca toamna cea târzie e viaţa mea, şi cad 
Iluzii ca şi frunza pe undele de vad, 

Şi nici o bucurie în cale-mi nu culeg, 

Nimic de care-n lume iubirea să mi-o leg, 

Pustiul şi urâtul de-a pururi mă cuprind... 

Doar braţele-ţi de marmur în visul meu se-ntind! 
Precum corăbii negre se leagănă de vânt 
Cu pânzele-atârnate departe de pământ. 

Cum între cerşi mare trec pasările stol, 

Trec gândurile mele a sufletului gol, 
întind ale lor aripi spre negre depărtări... 

Tu numai eşti în visu-mi luceafărul pe mări. 

Cu aspra nepăsare tu sufletu-mi aduci 
Pe cele două braţe întinse-a sfintei cruci 

Şi buzeie-nsetate cu fiere mi le uzi; 

Când ruga mea fierbinte nu vrei să o auzi. 

Mă faci părtaş în lume durerilor lui Crist... 

O, marmură, aibi milă de sufletul meu trist! 
Dar te cobori, divino, pătrunsă de-al meu glas, 
Mai mândră, tot mai mândră la fiecare pas... 
Visez, ori e aievea? Tu eşti în adevăr? 

Tu treci cu mâna albă prin viţele de păr? 

Dacă visez, mă ţine în vis, privindu-mi drept... 
O, marmură, aibi milă să nu mă mai deştept! 

DORMI ! 

De ce te temi ? au nu eşti tu cu mine ? 
Las' ploaia doar sa bata in fereşti - 
Las' vintul trist prin arbori sa suspine, 
Fii liniştita tu ! Cu mine eşti. 

Ce te-ai sculat Şi te uiţi in podele ? 
Uimita pari Şi pari a aştepta. 

Nu poţi vedea cu ochii printre ele - 
Vrei sa-ti aduci aminte de ceva ? 

Lasa-te-n perini - eu iti voi da pace. 
Dormi tu - Şi laşa sa ramin deştept. 

Pe cind citesc, intotdeauna-mi place, 
Din cind in cind sa cat la tine drept. 

Sa vad cum dormi... 
sa te admir cu drag... 

Cu gura-abia deschisa-ncet respiri. 

De pe condei eu min-atunci retrag. 
Pătrunde pacea tristele-mi gindiri. 

Frumoasa eşti... o prea frumoasa fata. 
Ca marmura de alba-i a ta fata. 

Imi vine sa alerg la tine-ndata 
S-astfel cum dormi sa te cuprind in 
brata. 

Dar te-ai trezi... pacat ! Şi nu ma-ndur 
Dormi liniştit c-un braţ pe după cap. 
Din cind in cind cu ochiul eu te fur. 

Din cind in cind din mina cartea scap. 

Si-s fericit... Pulsează lunga vreme 
In orologi cu paşii uniformi... 

De ce te temi ? Cu mine nu te teme ! 
De nu te culci, te culc cu sila... Dormi ! 

NOI AMAN DOI AVEM ACELAŞI DASCAL. 



Noi amândoi avem acelaşi dascăl, 
Şcolari suntem aceleiaşi păreri... 
Unitul gând oricine recunoască-!. 

Ce ştii tu azi, eu am ştiut de ieri. 
De-aceleaşi lucruri plângem noi şi râdem... 
Non idem est Şi duo dicunt idem. 



Tu zici că patria e-n decădere, 
De râs şi de ocară c-au ajuns; 
Când cineva opinia mi-ar cere, 
El ar primi tot astfel de răspuns. 
Ca de ruşine ochii să-i închidem: 
Non idem est Şi duo dicunt idem 



Căci din adâncul gândurilor tale 
Răsare ură din al meu amor. 

Tu ai vrea tot să meargă pe-a sa cale, 

Eu celui slab îi sunt în ajutor. 
Cu-acelaşi gând, noi totuşi ne desfidem: 
Non idem est Şi duo dicunt idem. 

Pe mine răul, deşi râd, mă doare, 

Mă ţine liniştea vieţii-ntregi; 

Iar tu uiţi tot la raza de splendoare 
Ce-o varsă-asupra ta a lumii regi... 

Ş-ai vrea cu proprii mâni să ne ucidem: 
Non idem est Şi duo dicunt idem. 

E greu a spune ce deosebire 
Ne-a despărţit, de nu mergem de-a valma. 
Şi s-ar vedea atunci fără-ndoială 

Când noi ne-am scoate sufletele-n palmă, 
Ca-ntregul lor cuprins noi să-l deschidem: 
Non idem est Şi duo dicunt idem. 

PATRIA VIEŢII E NUMAI PREZENTUL 

Patria vieţii e numai prezentul. 

Clipa de faţă numa-n ea suntem, 

Suntem în adevăr.- Iară trecutul 
Şi viitorul numai o gândire-s. 

în van împingeţi ce vi-i dinainte, 
în van doriţi acelea ce-or veni. 
întoarceţi-vă-n voi şi veţi cunoaşte 
Că toate-n lume, toate-sîn prezent. 

Tot ce au fost şi tot ce-a fi vreodată. 

Au fost, va fi numai pentru că e. 

Nu ştii că atingând pe-un singur om 
l-atingi pe toţi? Mulţimea e părere. 

Spune la mii de inşi aceeaşi vorbă 
Şi-n mii ea atunci va trezi 
Icoana-aceeaşi şi acelaşi simţ. 

Un semn că toţi e-n unul, unu-n toţi. 

E ÎMPĂRŢITĂ OMENIREA 



E împărţită omenirea 
în cei ce vor şi cei ce ştiu, 
în cei dentâi trăieşte firea, 
Ceilalţi o cumpănesc ş-o scriu. 



Când unii ţese haina vremii, 
Ceilalţi a vremii coji adun: 
Viaţă unii dau problemei, 
Ceilalţi gândirei o supun. 



Dar pace este între dânşii: 

Ce unii fac iau alţi-aminte. 

Căci până azi domneşte-ntr-înşii 
A cărţii tale graiuri sfinte. 

N-a intrat viemele-ndoielii, 

Copil e ochiul lor când vede, 
Căinţa văd urmând greşelii, 

Căci omul tot în tine crede. 

Al răului geniu arate-mi 
Un om din viaţa pământească, 
Ce-ar fi-ncercat ale lui paterni 
Naintea ta să-ndreptăţească; 

Căci buni şi răi trăiesc în tine, 
Cuvântul tău e calea lor- 
De-a lor abateri li-i ruşine, 

Căci tu eşti ţinta tuturor. 

Virtutea nu mai e un merit, 

Căci merit nu-i când nu e luptă. 
Asupra ta ei nu se- ntărât 
Cu viaţa în joc, cu mintea ruptă; 



Mânând cu anii colbul şcolii, 

Din cărţi străvechi roase de molii 
îşi umplu mintea cu eres. 

Ei nu pătrund a ta mărire- 



Minune-i pentru dânşi tot. 
Necercetând nimic în fire, 
Nimic nu ştiu, nimic nu pot; 



Căci nu-i supusă lămuririi 
Gândirea-n capul înţelept- 
La toate farmecele firii 
Se bat cu manile pe piept. 

Urmând a cărţilor străveche 
Statornic, nemişcat învăţ, 

E surdă azi a lor ureche 
Privindu-ţi firea cu dispreţ; 

Legată-n lanţ e alor minte 
Şi rodul minţii e sălbatec, 
Se plac în mistice cuvinte 
Şi-esplică totul enigmatic. 

Lumea toatâ-i trecătoare, 
Oamenii se trec şi mor. 

Ca şi miile de unde 
Ce un suflet le pătrunde, 
Treierând necontenit 
Sânul mării infinit. 



Numai poetul. 

Ca paseri ce zboară 
Deasupra valurilor, 

Trece peste nemărginirea timpului, 
în ramurile gândului, 
în sfintele lunci. 

Unde paseri ca el 
Se-ntrec în cântări. 

RENUNŢARE 

Aş vrea să am pământul şi marea-n jumătate, 
De mine să asculte corăbii şi armate, 

De voi clipi cu ochiul, cu mâna semn de-oi face, 
Să-şi mişte răsăritul popoarele încoace; 
Sălbatecele oarde să curgă râuri-râuri, 

Din codri răscolite, stârnite din pustiuri; 

Ca undele de fluviu urmeze-ale lor scuturi, 
întunece-se-n zare pierdutele-nceputuri. 

Un râu de scânteiare lucească lănci şi săbii. 

Iar marea se-nspăimânte de negrele-mi corăbii. 
Astfel război porni-voi. Voi arunca încalţe 
O jumătate-a lumii asupra celeilalte. 
Privească-m-atunci preoţi: un monstru ce se- 
nchină. 

Când oardele-i barbare duc moarte şi ruină. 
Ruga-mă-voi cu mâna uscată ţinând strana, 

Deasupra mea cu-ntinse aripi va sta Satana; 

Cu tronul meu voi pune alăturea sicriul , 

Când gloatele-mi în lume ar tot mări pustiul. 

Să simt că nu se poate un Dumnezeu să-mi ierte 
Cetăţile în flăcări şi ţările deşerte... 

Astfel doar aş preface durerea-mi fără nume, 
Dezbinul meu din suflet într-un dezbin de lume. 
Şi tot ce-ncântă ochii cu mii de frumuseţi. 

Tot ce pământul are şi marea mai de preţ. 
Grămezi să steie toate la mine în comori. 
Alăturea cu ele să trec nepăsători, 

Simţindu-mă în mine stăpân al lumii-ntregi. 

Un zeu în omenire, un soare între regi 
Şi raze să reverse din frunte-a mea coroană... 
Să-ngenunchez nainte-ţi aşa ca la icoană 
Şi descriindu-ţi toată puterea fără seamă 
Să-ţi zic: la-le pe toate, dar şi pe mine ia-mă! 

Nu mă iubi! Ca robul să fiu pe lângă tine, 

De-i trece, -n jos pleca -voi a ochilor lumine, 
Dezmoştenit de toate, la viaţă abdicând, 

Să nu-mi rămână-n minte decât un singur gând: 

C-am apucat un sceptru, cu dânsul lumea-ntreagă, 
Păstrându-mi pentru mine durerea că-mi eşti 
dragă, 

înamoraţi de tine, rămână ochii-mi trişti 
Şi vecinie urmărească cum, marmură, te mişti, 
în veci dup-a ta umbră eu braţele să-ntind, 

De-al genei tale tremur nădejdea să mi-o prind, 
Să-mi razim a mea frunte de zidurile goale. 

Atinse de-umbra dulce a frumuseţii tale 

UN FARMEC TRIST Şl NENŢELES.... 

Un farmec trist şi nenţeies 
Puterea mea o leagă. 

Şi cu nimic nu m-am ales 
Din viaţa mea întreagă. 

E un luceafăr răsărit 
Din negura uitării. 

Dând orizon nemărginit 
Singurătăţii mării, 
îngălbenit rămâne-n veci 
Şi-i e aproape stinsul. 

Când ale apei valuri reci 
Călătoresc cu dânsul. 

Cu-atâtea tainici rugăminţi, 

Cu-atâtea calde şoapte, 

Cu-atâtea lacrime fierbinţi. 

Vărsate zi şi noapte, 

I te-ai rugat: dorul nespus 
Din suflet să-ţi alunge, 
Dar el se-nalţă tot mai sus 
Ca să nu-l poţi ajunge. 

Va rămânea necunoscut 
Şi va luci departe 
Căci luminează din trecut 
Iubirii celei moarte 
Şi se aprinde pe-orizon 
Pustiu de mări şi stepe 
Şi a lui farmec monoton 
M-a-nvins făr-a-l pricepe. 

ÎNTUNERICUL Şl POETUL 

ÎNTUNERICUL 



Tu care treci prin lume străin şi efemer. 
Cu sufletu-n lumină, cu gândurile-n cer, 
Poet gonit de râsuri şi îngheţat de vânt 
Ce cânţi ca o stafie ieşită din mormânt, 
Sfarmă-n stânca rece a ta nebună Ură, 
Căci lumea este piatră şi ea nu te admiră. 
Ci tu, nebun şi palid, la poalele ei plângi 
Ca valul care cântă trecutul unei stânci. 
Ce veştedă, bătrână se leagănă prin nori. 
Când stânca e eternă şi valu-i trecător. 

POETUL 



Şi tu crezi, geniu negru, că fără scop şi ţintă 
A Iu mei und-amară mă-neacă, mă frământă ? 
Tu crezi că eu degeaba m-am scoborât din stele, 
Purtând pe frunte-mi raza a naţiunii mele ? 

Voi să ridic palatul la două dulci sorori. 

La Muzică şi Dramă... în dalbe sărbători 
Voi să le-ngân viaţa şi-n cupa lor aurie 
Să torn zi şi-ntuneric, dureri şi bucurie, 

Să văd trecutu-n viaţă, să văd româna dramă, 
Cum din mormânt eroii istoriei îi cheamă, 

Şi muzica română chemând din munţii-n nouri. 
Din stelele căzânde, din văile-n ecouri. 

Din brazii ce suspină l-a iernei vijelie, 

Din fluierul cel jalnic, din buciumu-n câmpie, 
Chemând doina română, a inimelor plângeri, 

A sufletului noapte, a dorurilor stângeri. 
Românu-n trecut mare, e mare-n viitor ! 

Şi tu vrei ca poetul să fie trecător. 

Pe-a ţârei sale ţărmuri să n-aibă ce să cânte ? 
Dar nu-s colori destule în lume să-nveşmânte 
A munţilor Carpatici sublime idealuri, 

Ce-noată-n a lui suflet cum noată-n mare valuri. 
Şi-n creierii-i aleargă de gânduri vijelii. 

Cum ginii se sfaramă-n ruinele pustii. 

ADUCÂND CÂNTĂRI MULŢIME 



Aducând cântări mulţime 
Şi mai bune şi mai rele, 
Mă întreb cu îndoială 
Cine caută la ele? 



Cată cei ce noaptea, ziua 
îşi muncesc sărmana minte 
Plebea multe ştiutoare 
Pentru pâne, pentru linte? 

Sau cei ce păzesc cântarul 
A dreptăţii, dragă Doamne, 
Ce la domni sărută mâna 
Ş-altceva încă la doamne? 

Sau acei care-şi pun osul 
Carul statului de-l mişcă? 
Ah, prea ştii mai dinainte 
Tot ce-i doare şi ce-i pişcă. 

Eu nu pot să le dau lefuri. 
Nici onori, nici pensiune. 
Nu-s în stare nici să judec 
Merite pentru naţiune. 

Toţi acei ce-n astă lume 
Vor ceva... mă lese-n pace, 
Eu nu voi nimic, nimica, 
Decât pace, pace, pace. 

Şi de-or trece pe-aste şiruri 
Ochii cei cuminţi de fată 
Sau a junelui privire 
De visare ingrecată, 

De vor trece într-o viaţă 
Doruri multe-ndefinite: 

Or privi sub flori albastre 
Aste paglne citite 

Şi dureri scânteietoare 
Şi tablouri înfocate 
Vor pătrunde tremurânde 
Aste suflete curate. 

Da, la voi se-ndreaptă cartea-mi, 
La voi inimi cu arepe. 

Ah! lăsaţi ca să vă ducă 
Pe-altă lume-n două clipe. 

LUNA IESE DINTRE CODRI... 



Luna iese dintre codri. 
Noaptea toată stă s-o vadă. 
Zugrăveşte umbre negre 
Pe linţolii de zăpadă. 

Şi mereu ea le lungeşte 
Şi suind în cer le mută, 
Parcă faţa-i cuvioasă 
E cu ceară învăscută. 

Ce gândeşte? numai norii 
Lin se-mbină, se dezbină 
Ca fâşii de gaz albastru. 

Ca şi aburi cu lumină. 

Lin pin iarbă scotoceşte 
Apa-n prunci şi-n pietricele. 
Florile surâd în taină, 

Oare ce-or surâde ele? 

Şi-s cu neguri îmbrăcate 
Lac, dumbravă şi pădure. 
Stele palid tremurânde 
Ard pin negurile sure. 

Lumea-n rouă e scăldată, 
Lucioli pe lacuri zboară. 
Luna umbrei, umbra lunei 
Se amestec, se-nfăşoară. 

Lunecând pe ceruri, norii 
Negri-acopăr tot seninul. 
Se sting una după alta 
Şi icoana şi suspinul. 



96 




înfăşat în întuneric. 

Eu nu văd, nu aud şoapte. 
Ah, mă simt atât de singur! 
Este noapte, noapte, noapte. 

CATRENE 



Când te pierzi în valul vieţii 
Trist la ţărm doar eu rămân: 
Braţe fără de nădejde, 

Navă fără de stăpân. 

Cum se turbură izvorul 
Când din el drumeţul bea, 
Astfel mă-nfioară dorul 
Când răsări în calea mea. 

Tu eşti aerul, eu harpa 
Care tremură în vânt, 

Tu te mişti, eu mă cutremur 
Cu tot sufletul în cânt. 

Eu sunt trubadurul. Lira 
Este sufletul din tine, 

Am să cânt din al tău suflet 
Să fac lumea să suspine. 

INTRE NOURI ŞI-NTRE MARE 

între nouri şi-ntre mare 
Zboară paseri călătoare 
Cum nu pot şi eu să zbor 
Să mă iau pe urma lor! 

Şi departe de la maluri 
Trec corăbii peste valuri. 

Trec cu pânze lucitoare 
Şi se pierd în depărtare. 

Cum nu am aripi să zbor. 

Să mă iau pe urma lor! 

Că m-aş duce, tot m-aş duce, 

Dor să nu mă mai apuce, 

Peste undele cu spume, 

Peste mare, peste lume; 

Ş-aş vedea cum trec cu toate, 
Rânduri-rânduri arătate, 

înnegrirea malurilor, 
Strălucirea valurilor, 

Stolul rândurelelor, 
Tremurarea stelelor 
Poate că mi-arfi mai bine, 
Poate te-aş uita pe tine. 

Alei puică, alei dragă, 
Cumu-i frunza cea pribeagă 
E viaţa mea întreagă, 

Căci dragostea ta mă strică 
De nu m-aleg cu nimică; 
Viaţa trece, frunza pică. 
Trece fără mângâiere, 

Ca izvorul de durere, 

Trece şi se prăpădeşte, 

Arde şi se mistuieşte, 

Fără noimă, fără rost, 
Bine-arfi, să nu fi fost. 

Vai de-acela ce iubeşte 
Şi nu se învredniceşte 
Să câştige ce-a dorit. 

Să f ie-a lui ce-a iubit. 

Puica cea dezmierdăcioasă. 
Din ochi negri mângâioasă, 
Puica ademenitoare, 

Din ochi negri visătoare, 
Dragostea de puiculiţă 
Cu guşa de porumbiţă. 

Cu guriţa mitutea, 

Cu gropiţe lângă ea, 

Cu zâmbirea ei cu haz, 

Cu gropiţe în obraz. 

Şi cu dragostea în ochi 
De mă tem să n-o deochi. 
Noaptea când te-nchipuiesc 
îmi vine să-nnebunesc. 

Iară ziua aş lua 
Lumea-n cap de jelea ta. 
Norilor, o, norilor, 

Unde-i ţara florilor? 

Unde ea acum trăieşte, 

Iară câmpul înverzeşte 

Şi codrul văzând-o creşte; 
Şi când trece prin grădină 
Toţi copacii i se-nchină 
Şi încep să înflorească, 

Pe ea s-o împodobească 
Căci văzând-o, toată ţara 
Crede că e primăvara. 

Codrule, Măria-Ta, 

Lasă-mă sub poala ta, 

Că nimica n-oi strica 
Fără num-o rămurea, 

Să-mi atârn armeie-n ea. 

Să le-atârn la capul meu. 
Unde mi-oi aşterne eu, 

Sub cel tei bătut de vânt 
Cu floarea pân-în pământ, 
Să mă culc cu faţa-n sus 
Şi să dorm, dormire-aş dus; 
Dars-aud şi-n visul meu, 
Dragă codri, glasul tău. 

Din cea ra rişte de fag, 
Doina răsunând cu drag, 
Cum jelind se tragănă. 

Frunza de mi-o leagănă, 
Iară vântul molcomit 
De-a vedea c-am adormit. 
El pin tei va răscoli 
Şi cu flori m-a coperi. 

ALEI MICĂ, ALEI DRAGĂ... 



Alei mică, alei dragă, 

Cine vrea să ne-nţeteagă 
Vază frunza cea pribeagă, 

Ce-i ca viaţa noastră-ntreagă. 

Alei dragă Veronică, 
Despărţirea toate strică. 

De ne-alegem cu nimică 
Viaţa trece, frunza pică. 

Alei dragă, alei mică. 

Viaţa trece, frunza pică. 

Şi din ura ce ne strică 
Nu ne-alegem cu nimică. 

Măcar cine ce grăieşte, 
Altul alta îndrăgeşte. 
Inima-mi pe cât trăieşte 
Tot la tine se gândeşte. 

Alei mică, alei dragă, 
la vezi frunza cea pribeagă 
Aşa trece viaţa-ntreagă 
Şi nimic n-o să s-aleagă. 

Lumineze stelele, 

Plângă râurelele, 

Nori-n cer călătorească , 
Neamurile-mbătrânească 
Şi pădurile să crească 
Numai eu voi rămânea, 
Gândurile la o stea, 

Ce au fost odat-a mea: 
Căci a fost şi nu mai este. 



Dulce gură de poveste 
Ziua cine mi-o zâmbi. 
Noaptea cine-o povesti? 

DOINĂ (Ce stă vântul să tot bată) 



Ce stă vântul sâ tot bată 
Prin frunza de tei uscată, 

Şi frângă ndu-i ramurile 
Să lovească geamurile? 

Iară tu de ce suspini 
Când priveşti peste grădini? 
Nu mai sta de tot ofta 
Şi în gând nu mă mustra: 

Că atunci te voi uita 
Când nu s-or mai arăta 
Lângă mare râurile. 

Lângă drum pustiurile, 

Luna şi cu soarele 
Şi-n codru izvoarele. 

Vei avea de suspinat. 

Când vei şti că te-am uitat, 

Când vei sta ca să mă-ngropi 
Pe cărarea dintre plopi, 
Ş-atunci vântul o să bată 
Prin frunza de tei uscată. 
Scuturând-o, risipind-o, 

De ţi s-o urî privind-o. 

VIS 



Ce vis ciudat avui, dar visuri 
Sunt ale somnului făpturi: 

A nopţii minte le scorneşte, 

Le spun a nopţii negre guri. 

Pluteam pe-un râu. Sclipiri bolnave 
Fantastic trec din val în val, 
în urmă-mi noaptea de dumbrave, 
Nainte-mi domul cel regal. 

Căci pe o insulă în farmec 
Se nalţă negre, sfinte bolţi, 

Şi luna murii lungi albeşte, 

Cu umbră împle orice colţ. 

Mă urc pescări, intru-nlăuntru, 
Tăcere-adăncă l-al meu pas. 

Prin întuneric văd înalte 
Chipuri de sfinţi p-iconostas. 

Sub bolta mare doar străluce 
Un singur sâmbure de foc; 
în dreptul lui s-arat-o cruce 
Şi-ntunecime-n orice loc. 

Acum de sus din cor apasă 
Un cântec trist pe murii reci 
Ca o cerşire tânguioasă 
Pentru repaosul de veci. 

Prin tristul zgomot se arată, 
încet, sub văl, un chip ca-n somn, 
Cu ofăclie-n mâna-i slabă 
în albă mantie de domn. 



118 




Şi ochii mei în cap îngheaţă 
Şi spaima-mi saca glasul meu. 
Eu îi rup vălul de pe faţă... 
Tresar încremenesc sunt eu. 



De-atunci, ca-n somn eu îmblu ziua 
Şi uit ce spun adeseori; 

Şoptesc cuvinte nenţelese 
Şi parc-aştept ceva să mor? 

MENIRE 



De-mi vorbiţi mă fac că n-aud, 
Nu zic ba şi nu mă laud, 
Dănţuiţi precum vă vine, 

Nici vă şuier, nici v-aptaud 
Dară nime nu m-a face 
Ca să joc dup-a lui flaut 
Căci menirea vieţii mele 
E pe mine să mă caut. 

Bismarqueuri de falsă marcă. 
Mie-mi pare cum că, parcă 
De iubirea nemţărimei 
Nici un rău nu vă înţarcă. 
în zădar Alsasul, Posen, 

Cu-a lor stare vă încarcă 
Ochii voştri, să pricepeţi 

Unde duce-a ţării barcă 
Şi ce rău ne proroceşte 
A cobirei neagră ţarcă. 

Voi ne duceţi spre pieire, 
Bismarqueuri de falsă marcă. 
Escelenţa, bezedeaua 
Cu mândrie poartă steaua 
Ce cu stimă i-a fost dată 
C-a putut a fi licheaua 
Ce la rus ş-a plecat capul 
Şi la turc a-aprins luleaua 
Ci în loc de ştreangul care 
Se cădea, i-au dat cordeaua 
Căci nevasta-i pentru-o târlă 
De câta ne fu căţeaua; 
în zădar cu-a lor mândrie 
Tu îngreuni canapeaua, 

Crezi că lumea te admiră 
Când colinzi în lung şoseaua; 
în zădar mai taie mutre 
Serioase mascaraua, 

Cu blazoane-nchipuite 
Ş-a împodobit cupeaua. 

Ştim ce-a ramă este-ntr-însul 
Şi-i cunoaştem noi turaua. 
'N-alte ţări e-onoare mare 
Decoraţia şi steaua, 

Dar ce merite-are dânsul 
Escelenţa, bezedeaua? 

E o carte măsluită 
Toată viaţa lui, licheaua, 

Şi noi ştim ce însemnează 
De pe pieptu-i tinicheaua. 

URECHE 



Pişcată-ţi este mâna ta de streche 
De mişti în veci condeiul pe hârtie 
Compune-un şir sau fabrică o mie 
Că eşti un cap de prost e veste veche. 

Dac-ai avea de spus ceva ai scrie: 
Nimic nu poţi tu să ne zici. Ureche 
Cu Pan ta zi rămâi în veci păreche, 

Tu izvodeşti, cel mult, ce dânsul ştie. 

Ţi-asamăn capul unei vii paragini 
Şi vânt şi pleavă sunt a tale scrieri 
De zei lipsite sunt a tale pagini. 

Zadarnic paiul sec al minţii trieri 
Drapându-i nula ei cu muit-imagini 
Nimic nu iese dintr-un dram de crieri. 

Din noaptea vecinicei uitări 
în care toate curg, 

A vieţii noastre desmierdări 
Şi raze din amurg, 



De unde nu mai străbătu 
Nimic din ce-au apus — 
Aş vrea odată-n viaţă tu 
Să te înalţi în sus. 

Şi dacă ochii ce-am iubit 
N-or fi de raze plini. 

Tu mă priveşte liniştit 
Cu stinsele lumini. 

Şi dacă glasul adorat 
N-o spune un cuvînt, 

Tot înţeleg că m-ai chemat 
Dincolo de mormînt. 

Am văzut doi aştri. 
Strălucind albaştri 
Sub ofrunte-n vis; 
M-a-necat seninul 
Când privii divinul. 
Blândul lor surâs. 

Şi mi-am zis în mine: 
înger cu lumine 
De-un adânc noroc... 
Din a vieţii tale 
înflorită cale 
Cum nu stai în loc? 

SPERANŢA 

Cum mîngîie dulce, alină uşor 
Speranţa pe toţi muritorii! 

Tristeţă, durere şi lacrimi, amor 
Azilul îşi află în sînu-i de dor 
Şi pier, cum de boare pier norii. 
Precum călătorul, prin munţi rătăcind, 
Prin umbra pădurii cei dese, 

La slaba lumină ce-o vede lucind 
Aleargă purtat ca de vînt 
Din noaptea pădurii de iese: 



Aşa şi speranţa — c-un licur uşor, 
Cu slaba-i lumină pălindă — 
Animă-ne-o dată tremîndul picior, 
De uită de sarcini, de uită de nori. 
Şi unde o vede s-avîntă. 

La cel ce în carcere plînge amar 
Şi blestemă cerul şi soartea, 

La neagra-i durere îi pune hotar, 
Făcînd să-i apară în negru talar 
A lumii paranimfă — moartea. 

Şi maicii ce strînge pruncuţu-i la sîn, 
Privirea de lacrime plină, 

Văzînd cum geniile morţii se-nclin 
Pe fruntea-i copilă cu spasmuri şi chin. 
Speranţa durerea i-alină. 

Căci vede surîsu-i de graţie plin 
Şi uită pericolul mare, 

L-apleacă mai dulce la sînu-i de crin 
Şi faţa-i umbreşte cu păr ebenin, 

La pieptu-i îl strînge mai tare. 

Aşa marinarii, pe mare îmblînd, 

Izbiţi de talazuri, furtune, 

Izbiţi de orcanul gheţos şi urlînd, 
Speranţa îi face de uită de vînt, 

Şi speră la timpuri mai bune. 



135 




Aşa virtuoşii murind nu desper, 
Speranţa-a lorfrunte-nsenină. 
Speranţa cea dulce de plată în cer, 
Şi face de uită de-a morţii dureri, 
Ploapele-n pace le-nchină. 

Cum mîngîie dulce, alină uşor 
Speranţa pe toţi muritorii! 

Tristeţă, durere şi lacrimi, amor 
Azilul îşi află în sînu-i de dor 
Şi pier, cum de boare pier norii. 

CÂND. 



Când luna prin nouri pe lume veghează, 
Când fiece undă se-mbracă c-o rază. 

Când cântă al somnului ginii nătângi 
Tu tremuri şi plângi. 

Când luna aruncă o pală lumină 
Prin merii în floare-nşiraţi în grădină. 

La trunchiul unuia pe tine te-aştept 
Visând de deştept. 

Când soarele arde şi ceru-i văpaie. 

Pe-a lacului valuri profunde bălaie. 

Pe-o barcă împinsă de valuri ce merg 
La tine alerg. 

Când vântul e-o taină, când frunza e mută, 
Misterul surâde prin lumea tăcută. 

Culeg pe-a ta frunte sublime visărei 
Pe ochi sărutări. 

Amorul îşi moaie aripele-i stinse, 

Tu-nchizi surâzândă lungi genele-ţi plânse , 
Şi fruntea mea pală pe pieptu-ţi aşezi. 
Surâzi şi veghezi. 

Nebună copilă, ce-a mesteci plăcerea 
Cu lacrimi pe care le naşte durerea, 
Nebună copilă cu-amorul ceresc, 

O, cât te iubesc! 

CÂNTECUL LĂUTARULUI 



Ca povestea cea sărmană 
Care nimeni n-o-a-nţeles, 

Trec prin vremea tristă, vană. 
Cum prin secoli un eres. 

Sunt ca lira spartă-n stâncă. 
Sunt ca glasul din pustii. 

Sunt ca marea cea adâncă, 
Sunt ca moartea între vii. 
Dintre chinuri ce mă-neacă 
Eu sorbeam mirul curat, 

Cum o lebădă se pleacă 
Bând din lacul îngheţat. 

Dar cu moartea cea adâncă 
Azi eu schimb al vieţii-mi gând, 
Am fost vultur pe o stâncă, 
Fire-aş cruce pe-un mormânt! 

Care-i scopul vieţii mele, 

De ce gându-mi e proroc, 

De ce ştiu ce-i scris în stele, 
Când în van lumea o-nvoc. 

Crucea-mi pară gânditoare, 
Parca arz-a vieţii-mi tort, 

Căci prin neguri mormântare 
Voi să văd faţa-mi de mort. 

Doar atunci când prin lumine 
M-oi sui la Dumnezeu, 

Veţi gândi şi voi la mine 
Cum am fost în lume eu. 

CINE EŞTI ? 

Nici luna plutitoare, nici stelele din ceri 
N-or să pătrunză-n umbra trecutelor dureri, 
N-or să pătrunz-amarul pierdutei tinereţi. 

Chiar de-aş avea de-acuma ş-o sută de vieţi, 
Căci sufletu-mi e-atâta de-ntunecat de-atunci... 
Tu numai o privire în visul meu arunci. 



Ca toamna cea târzie e viaţa mea, şi cad 
Iluzii ca şi frunza pe undele de vad 
Şi nici o bucurie în cale-mi nu culeg. 

Nimic de care-n lume iubirea mea să leg. 

Ca pe bătrânul Ca in, pustiuri mă cuprind... 

Doar braţele-ţi de marmur în visul meu se-ntind. 



Aş vrea a mea viaţă să aib-un înţeles, 
Să apăr adevăruri, minciună ori eres. 

Pentr-un nimic oricare, cu lumea să mă lupt 
De-arfi să mă strivească puterea-i dedesupt, 
Dar nu ţin la nimica, căci nu mai cred nimic... 
Doar genele-ţi umbroase în visu-mi se ridic. 

Puţin îmi pasă dacă cu mine voi spori 
Mulţimea care numai se naşte spre-a muri. 
Din leagănul acelor sicriu nu s-a făcut 
Ce-avură fericirea de-a nu şefi născut 
Şi să ajung ca dânşii atâta am visat... 

Ci doar de nemurire în vis mi-ai revărsat. 

Precum corăbii negre mânate sunt de vânt 
Cu pânzele umflate departe de pământ, 

Cum între cerşi mare trec paseri le-n stol, 
Plutesc a mele gânduri pe-a sufletului gol 
Şi-ntind a lor aripe spre negre depărtări. 

Tu nu treci, cum nu trece luceafărul pe mări. 

Am blăstămat în haos întâiul vieţii colţ... 

Pe care se-nălţară a cerurilor bolţi, 

El fu începătorul eternelor dureri, 

El e eternul astăzi, şi-a fost eternul ieri. 

Am blăstămat viaţa în însuşi al ei miez... 

Ci tu, intrând în visu-mi, te binecuvintez. 

De noaptea cugetări-mi, de gânduri ce gândesc. 
Pustiul se întinde, păduri îmbătrânesc 
De aspra viscolire sălbatecului cânt 
îşi scutură copacii frunzişul la pământ, 

Căci sufletu-mi copil e al viscolelor reci... 

Tu, ramură-nflorită, pe visul meu te pleci. 

Mai e încă în mine ceva de amăgit? 

Au moartea ca s-o merit destul n-am suferit, 
Trecutu-mi de durere prea este uniform 
Ca să am drept de somnul pământului s-adorm? 
N-am izbutit de mine destul a-mi bate joc 
De mai apari în visu-mi... o rază de noroc? 

Dar cine eşti tu oare cu ochii de mă minţi, 

Ai căror raze lucii sunt dulci făgăduinţi 
De-a mor fără de margini, de drage fericiri 

Cari nu sunt în lumea aceasta nicâiri? 

De ce cu arătarea-ţi îngreui al meu gând, 
Cu farmecul în visul vieţi-mi străbătând? 
De ce? E iarăşi umbra iubirii cei de veci 
Ce trece cu întregul ei farmec pe când treci 
Căci e biruitorul amor atât de trist 
Ce-au luminat în umbra durerilor lui Crist 
Oriunde fug a tale priviri tot mă ajung; 

Din cadrul de-ntunerec nu pot să te alung. 



SFÂRŞIT 



147 




CUPRINS 



Cuvânt înainte 


6- 8 

Ce şopteşti atât de tainic 


23-25 

26-28 


Cu gânduri şi cu imagini 


29-30 


Oricare cap îngust 


32-33 


0,-nţelepciune, ai aripi de ceară.. 


. 35-38 


Stau în cerdacul tău 


40-41 


De pe ochi ridici 


43-44 


Ca o făclie... 


46-51 


0, stingă-se a vieţii faclă... 


53-56 


Apari, să dai lumină... 


58-61 


Dormi I 


63-64 


Noi amândoi avem acelaşi dascăl 


.. 66-67 


Patria vieţii e numai prezentul 


69-70 


E împărţită omenirea 


72-75 


Numai Poetul 


77-78 


Renunţare 


80-82 


Un farmec trist şi ne-nţeles 


84- 85 


întunericul şi poetul 


88- 89 


Aducând cântări mulţime 

Codrule, Măria - ta 
Alei mică, alei dragă 

Colofon 

S-a săvârşit această carte în ultima zi a 
anului 2015, cu osârdia iubitorilor de 
Eminescu: Mihai Cătrună, Mihai Costin şi Dan 
Toma Dulciu. 

S-a tipărit la începutul anului 2016, în 
39 de exemplare, la Tipografia "Fastprint" din 
Bucureşti, cu litere Calibri, pe hârtie velină. 

Cartea a fost prezentată la Salonul 
Naţional "Mihai Eminescu", de la Palatul 
Parlamentului României, ediţia Ianuarie 2016, 
fiind dedicată împlinirii a 150 de ani de la 
debutul Poetului. 

Este o ediţie aniversară, dedicată 
exclusiv colecţionarilor. 



150 




